વાસ્‍તવમાં આ યુનિવર્સિટી પ્રથમથી જ ડાબેરી વિચારધારાના ફેલાવાનું સાધન અને કેન્‍દ્ર રહી છે. વાણી અને વિચારના સ્‍વાતંત્ર્યના નામે દેશની સંસ્‍કૃતિ, દેશના ધર્મોની હાંસી ઉડાડવા જેવી બાબતો અહી પ્રથમથી જ સર્વ સામાન્‍ય રહી છે અને બેરોકટોક ચાલતી આવી છે. પરંતુ નરેન્‍દ્ર મોદીના વડાપ્રધાન બનવા બાદ આ તત્‍વોના પેટમાં તેલ રેડાયું હતું. ભાજપ કે એનડીએ પણ આ સંસ્‍થાને તેના ઇતિહાસના સંદર્ભમાં સુગની નજરે જોતા હોય તે સ્‍વાભાવીક છે પરંતુ એક સ્‍પષ્‍ટ વાત એ છે કે આ સંસ્‍થાના વિદ્યાર્થીઓ કે, જેને વિદ્યાર્થી કહેવાનું પણ આપણને રૂએ નહી તેઓ યેનકેન પ્રકારે પોતાની વિધ્‍વંસક પ્રવૃત્તિઓ થકી કેન્‍દ્ર સરકારને ઉશ્‍કેરવા માંગતા હતા. વાણિ કે વિચારના સ્‍વાતંત્ર્યનો વ્‍યાપ આતંકવાદીઓને બીરદાવવા જેટલો હોઇ શકે તેવું તો વિશ્વનો ભાગ્‍યે જ કોઇ બૌધ્‍ધિક કહી શકે, પાકિસ્‍તાન સાથેના આપણા તણાવભર્યા સંબંધો બાબતે ભારતને કેટલું દોશીત ઠેરવી શકાય ? ઇસ્‍લામીક રાષ્‍ટ્રની સ્‍થાપના માટે પાકિસ્‍તાનને ભારતથી અલગ કરી તેને ગમતું કરવા માટે મોકળું મેદાન આપી દેવામાં આવ્‍યા બાદ પાકિસ્‍તાન પાસે એવો કયો યોગ્‍ય મુદ્દો છે જેના માટે ભારતના જ વિદ્યાર્થીઓ તેની તરફેણમાં ભારતની જ શિક્ષણ સંસ્‍થાઓમાં અભિયાન ચલાવે ? અને તે પણ આટલા વિશાળ અને જાહેર સ્‍તરે !